шеги за Черен хумор
На гробището назначили нов пазач. През първото нощно дежурство той почнал да прави обход из алеите. По някое време, чул подозрителен шум. Огледал се зорко. И забелязал как в една надгробна плоча се е вкопчила някаква прегърбена фигура. Охранителят извикал напрегнато:
- Какво става там?
Съществото се обърнало и нашият човек видял, че това е безобиден старец. И въздъхнал с облекчение:
- Ех, как ме уплаши, бе, дядо! Като те видях, отначало си помислих, че си вампир!
Другият го успокоил:
- Ааа, няма такива неща, синко! Тия приказки за вампирите са пълна щуротия!
Пазачът полюбопитствал:
- А, ти всъщност защо буташ насам-натам тая надгробна плоча!
Старецът обяснил:
- Ааа, нищо особено, синко! Излязох да си настроя антената на телевизора!